钦定古今图书集成/明伦汇编/闺媛典/第027卷 > 皇清 > 陈宗孔妻李氏
## 钦定古今图书集成/明伦汇编/闺媛典/第027卷 > 皇清 > 陈宗孔妻李氏

按《仪真县志》：“李氏，诸生陈宗孔妻。性严正不屈，家素封，不事纨绮，训子必以礼义。谨侍太姑陆，不命之坐不敢坐，不命之食不敢食，寝不敢先，终始如一。后孔以沙田破家，李规切日至，手口卒瘏。越四十年无怨言。教子邦祯，唯励志笃学，不许外求。年将五十孔亡，苦守甘贫。又二十八年，七十有六年卒。”